
                                                                                   PATVIRTINTA
Šakių rajono savivaldybės administracijos
direktoriaus 2024 m. gruodžio    d.
įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS ŪKIO IR INVESTICIJŲ SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Ūkio ir investicijų skyriaus (toliau – Skyrius) vyriausiojo specialisto (toliau – Vyriausiasis specialistas) pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – vykdyti Šakių rajono savivaldybės teritorijoje esančių medžių, želdinių apsaugos tvarkymą, kūrimą ir inventorizaciją, atstovauti daugiabučių namų renovacijos procesuose. 
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Vyriausiasis specialistas yra darbuotojas, dirbantis pagal darbo sutartį. Vyriausiąjį specialistą priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį žemės ūkio mokslų studijų krypčių grupės miškininkystės studijų krypties išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį žemės ūkio mokslų studijų krypčių grupės miškininkystės studijų krypties išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais viešąjį administravimą, vietos savivaldą, teritorijų planavimą, projektų administravimą, statybų organizavimą ir kitas su atliekamomis funkcijomis susijusias sritis, taip pat Lietuvos Respublikos teisės aktus, reglamentuojančius dokumentų tvarkymą ir apskaitą, dokumentų rengimą ir įforminimą;
5.3. mokėti dirbti kompiuteriu MS Office programiniu paketu;
5.4. mokėti savarankiškai planuoti ir organizuoti savo darbą, gebėti dirbti komandoje;
5.5. mokėti kaupti, sisteminti, apibendrinti informaciją, rengti išvadas;
5.6. turėti vairuotojo pažymėjimą (B kategorija).

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. vykdo želdynų ir želdinių apsaugos, tvarkymo, būklės stebėsenos, želdynų kūrimo, veisimo, inventorizacijos priemones. Organizuoja leidimų kirsti, genėti ar pertvarkyti saugotinus želdinius, augančius ne miško žemėje, išdavimą;
6.2. organizuoja medžių genėjimo darbų organizavimą, pirkimo ir sutarčių skirtų medžiams genėti poreikio nustatymą;
6.3. konsultuoja gyventojus medžių kirtimo, genėjimo ir (ar) pjovimo klausimais;
6.4. dalyvauja tvarkant, kuriant ir saugant  kraštovaizdžio, gamtos vertybes, organizuoja savivaldybės teritorijoje esančių želdynų, želdinių apsaugą. Organizuoja želdynų ir želdinių apsaugos, priežiūros ir tvarkymo komisijos darbą;
6.5. atlieka funkcijas, susijusias su daugiabučių administravimo priežiūra;
6.6. savivaldybės teritorijoje vykdo apleistų teritorijų ir bešeimininkio turto likvidavimo ir (ar) įregistravimo darbus;
6.7. rengia ir teikia pasiūlymus Skyriaus vedėjui želdinių ir medžių apsaugos klausimais;
6.8. informuoja ir koordinuoja kartu su daugiabučių namų administratoriais rajono savivaldybės daugiabučių gyvenamųjų namų renovacijos galimybes (susirinkimų su gyventojais sušaukimas, pritarimo/nepritarimo protokolų parengimas, investicinio projekto parengimas ir jo pristatymo organizavimas, paraiškos renovacijai parengimas ir pateikimas);
6.9. nagrinėja skundus ir kitus dokumentus sudėtingais klausimais dėl aplinkos apsaugos priežiūros ir (ar) kontrolės vykdymo arba prireikus koordinuoja skundų ir dokumentų sudėtingais klausimais dėl priežiūros ir (ar) kontrolės vykdymo nagrinėjimą, rengia atsakymus arba prireikus koordinuoja atsakymų rengimą;
6.10. pagal kompetenciją teikia pasiūlymus dėl kraštovaizdžio, aplinkos apsaugos reikalavimų, vykdant naujas statybas, rekonstrukcijas, ir želdinių apsaugos bei priežiūros taisyklių reikalavimų laikymosi;
6.11. vykdo kitus Savivaldybės administracijos direktoriaus, Skyriaus vedėjo nenuolatinio pobūdžio, su Skyriaus funkcijomis susijusius pavedimus savo kompetencijos ribose tam, kad būtų įgyvendinti Savivaldybės administracijos ir Skyriaus strateginiai planai.


Susipažinau:
______________________________
(Parašas)
______________________________
(Vardas ir pavardė)
______________________________
(Data)
